b'\n_START_ARTICLE_\nSukupuolivaikutusten arviointi\n_START_PARAGRAPH_\nSukupuolivaikutusten arviointi (lyhenne suva) tarkoittaa sukupuolten v\xc3\xa4lisen tasa-arvon edist\xc3\xa4miseen t\xc3\xa4ht\xc3\xa4\xc3\xa4v\xc3\xa4\xc3\xa4 toimintaa, jossa pyrit\xc3\xa4\xc3\xa4n ottamaan sukupuolin\xc3\xa4k\xc3\xb6kulma huomioon niin, ett\xc3\xa4 esimerkiksi lain valmistelemisessa arvioidaan, miten kyseinen laki tulee vaikuttamaan naisiin ja miehiin._NEWLINE_Sukupuolivaikutusten arviointi on t\xc3\xa4rke\xc3\xa4 v\xc3\xa4line tasa-arvon edist\xc3\xa4misess\xc3\xa4, sill\xc3\xa4 useilla yhteiskunnan alueilla (esimerkiksi ty\xc3\xb6markkinoilla) on sukupuoleen liittyvi\xc3\xa4 tekij\xc3\xb6it\xc3\xa4, joiden takia neutraaleilta vaikuttavat toimenpiteet voivat vaikuttaa eri tavoilla naisiin ja miehiin, ja toimia t\xc3\xa4ll\xc3\xa4 tavalla ep\xc3\xa4tasa-arvoa tuottaen._NEWLINE_Sukupuolivaikutusten arviointi on k\xc3\xa4yt\xc3\xa4nt\xc3\xb6n\xc3\xa4 per\xc3\xa4isin Yhdysvalloista, jossa sit\xc3\xa4 on pitk\xc3\xa4\xc3\xa4n edellytetty k\xc3\xa4ytett\xc3\xa4v\xc3\xa4n erilaisten projektien suunnittelemisessa ja arvioinnissa.\n_START_SECTION_\nSukupuolivaikutusten arviointi Suomessa\n_START_PARAGRAPH_\nSuomi on sitoutunut EU:n tasa-arvonormien ja YK:n Pekingin vuoden 1995 tasa-arvojulistuksen mukaisesti toimimaan tasa-arvon puolesta, sek\xc3\xa4 my\xc3\xb6s siihen, ett\xc3\xa4 sukupuolin\xc3\xa4k\xc3\xb6kulma otetaan huomioon kaikilla aloilla ja ett\xc3\xa4 p\xc3\xa4\xc3\xa4t\xc3\xb6sten vaikutukset sukupuolille arvioidaan._NEWLINE_Sosiaali- ja terveysministeri\xc3\xb6n vuonna 2002 antama ohje edellytt\xc3\xa4\xc3\xa4, ett\xc3\xa4 sukupuolin\xc3\xa4k\xc3\xb6kulma ja tasa-arvo pit\xc3\xa4\xc3\xa4 sis\xc3\xa4llytt\xc3\xa4\xc3\xa4 kaikkeen Sosiaali- ja terveysministeri\xc3\xb6n piiriin kuuluvaan lains\xc3\xa4\xc3\xa4d\xc3\xa4nn\xc3\xb6n valmisteluun, ohjelmiin, hankkeisiin ja henkil\xc3\xb6st\xc3\xb6politiikkaan._NEWLINE_Ty\xc3\xb6markkinakeskusj\xc3\xa4rjest\xc3\xb6t julkaisivat vuonna 2007 ensimm\xc3\xa4isen kerran suosituksen koskien sukupuolivaikutusten arviointia ty\xc3\xb6paikoilla. Suositusta on p\xc3\xa4ivitetty vuosina 2010 ja 2011. Siin\xc3\xa4 suositellaan, ett\xc3\xa4 ty\xc3\xb6ehtosopimusosapuolet arvioisivat tietyin v\xc3\xa4liajoin, miten solmitut sopimukset ovat vaikuttaneet naisten ja miesten v\xc3\xa4lisiin palkkaeroihin.'